**SMJERNICE ZA PODNOSIOCE PRIJAVA NA JAVNI KONKURS O DODJELI BESPOVRATNIH SREDSTAVA U MANJE**

**RAZVIJENIM OPŠTINAMA**

Podgorica, 28. februar 2022. godine

**SADRŽAJ**

[**1.** **UVOD** 3](#_Toc96956324)

[**2.** **CILJEVI JAVNOG KONKURSA** 4](#_Toc96956325)

[**3.** **FINANSIJSKA ALOKACIJA KONKURSA** 4](#_Toc96956326)

[**4.** **ODGOVORNOSTI I OBAVEZE MLADOG PREDUZETNIKA** 4](#_Toc96956327)

[**5.** **KRITERIJUMI PRIHVATLJIVOSTI** 5](#_Toc96956328)

[**6.** **PRIHVATLJIVI TROŠKOVI** 5](#_Toc96956329)

[**7.** **TRAJANJE PROJEKTA** 5](#_Toc96956330)

[**8.** **PRIJAVA NA KONKURS** 6](#_Toc96956331)

[**9.** **PROCES EVALUACIJE** 7](#_Toc96956332)

1. **UVOD**

Institut za preduzetništvo i ekonomski razvoj (IPER) u saradnji sa Unijom mladih preudzetnika Crne Gore (UMPCG) realizuje projekat „**Održivi uticaj na povećanje zaposlenosti u manje razvijenim opštinama u Crnoj Gori kroz podršku preduzetništvu mladih“ CFCU/MNE 185**, koji ko-finansiraju Evropska unija i Vlada Crne Gore u okviru Programa EU i Crne Gore za zapošljavanje, obrazovanje i socijalnu zaštitu, a koji se sprovodi u saradnji sa Direktoratom za finansiranje i ugovaranje sredstava EU pomoći Ministarstva finansija i socijalnog staranja i Odjeljenjem za evropske integracije, programiranje i implementaciju EU fondova Ministarstva ekonomskog razvoja.

Projekat ima za cilj povećanje zaposlenosti u manje razvijenim opštinama u Crnoj Gori kroz finansijsku podršku mladim preduzetnicima[[1]](#footnote-1). U kontekstu ovog poziva, manje razvijenim opštinama smatraju se sljedeće: Andrijevica, Berene, Bijelo Polje, Cetinje, Danilovgrad, Gusinje, Kolašin, Mojkovac, Nikšić, Petnjica, Plav, Pljevlja, Plužine, Rožaje, Šavnik, Ulcinj, Žabljak.

Specifični ciljevi projekta:

* poboljšanje znanja, vještina i kompetencija nezaposlenih, mobilnost na tržištu rada i konkurentnost kroz obuke na radnom mjestu;
* promovisati preduzetništvo mladih i ohrabriti mlade ljude da razmisle o preduzetničkom pozivu dijeljenjem informacija, naučenih lekcija i promovisanjem uspješnih priča.

Ciljne grupe: mladi preduzetnici, poslodavci do 35 godina starosti koji su registrovani kao mikro, mala i srednja preduzeća u manje razvijenim opštinama ili koji u istim obavljaju poslovnu aktivnost.

Krajnji korisnici: najmanje 50 mladih nezaposlenih lica u manje razvijenim opštinama koji će pohađati obuku i 25 njih koji će biti direktno zaposleni kroz projekat na period od najmanje 6 mjeseci po završetku projekta[[2]](#footnote-2).

Glavne aktivnosti na projektu:

* Radni paket 1: Odabir mladih preduzetnika i šema grantova
* Radni paket 2: Organizacija treninga i monitoring
* Radni paket 3: Odabir nezaposlenih
* Radni paket 4: Kampanja zastupanja
* Radni paket 5: Promotivne aktivnosti
* Radni paket 6:Projektni menadžment

Sa ciljem uspješne realizacije Radnog paketa 1 u okviru kojeg se objavljuje Javni konkurs o dodjeli bespovratnih sredstava u manje razvijenim opštinama, kreiran je dokument pod nazivom „Smjernice za podnosioce prijava o dodjeli bespovratnih sredstava u manje razvijenim“. Ovim smjernicama daju se jasne instrukcije svim mladim preduzetnicima zainteresovanim za podnošenje prijave na Javnom konkursu.

1. **CILJEVI JAVNOG KONKURSA**

Osnovi ciljevi Javnog konkursa o dodjeli bespovratnih sredstava u manje razvijenim opštinama su:

* kreiranje novih radnih mjesta od strane mladih preduzetnika u manje razvijenim opštinama
* pružanje obuke na radnom mjestu za mlade nezaposlene;
* unaprjeđenje znanja, vještina i kompetencija nezaposlenih u cilju njihove zapošljivosti i konkurentnosti u manje razvijenim opštinama;
* promocija preduzetništva mladih i osnaživanje mladih ljudi da razmotre preduzetništvo kao nov poziv dijeljenjem informacija, naučenih lekcija i uspješnih priča.

Ovim pozivom biće obuhvaćeno najmanje 15 mladih preduzetnika, registrovanih kao mikro, mala i srednja preduzeća iz manje razvijenih opština.

1. **FINANSIJSKA ALOKACIJA KONKURSA**

Ukupan iznos sredstava koji se raspodjeljuje po ovom konkursu iznosi 187.500,00€.

Maksimalan iznos finansijske podrške (u nastavku teksta: grant) koju mladi preduzetnik može da dobije iznosi 7.500,00€[[3]](#footnote-3) po jednom kreiranom radnom mjestu.

Jedan aplikant može da aplicira samo sa jednom prijavom, a u okviru iste može da aplicira za kreiranje više radnih mjesta, te za svako kreirano radno mjesto pojedinačno može da dobije navedeni iznos.

1. **ODGOVORNOSTI I OBAVEZE MLADOG PREDUZETNIKA**

Ukoliko mladom preduzetniku prijava bude odobrena, za kreiranje **jednog radnog mjesta** u obavezi je da:

1. pruži obuku mladim nezaposlenim licima u trajanju od minimum 3, a maksimum 6 mjeseci;
2. u skladu sa Zakonom obezbijedi sigurnost i zaštitu na radnom mjestu tokom trajanja obuke;
3. potpiše Ugovor o stručnom osposobljavanju za obučavanje minimum dva nezaposlena lica na najmanje 3, a najviše 6 mjeseci od datuma potpisivanja Ugovora o dodjeli granta i isplaćuje mu mjesečnu naknadu u bruto iznosu od 280,00 eura, definisanu Javnim konkurskom.
4. po završetku obuke dodijeli Sertifikat o uspješno realizovanoj obuci nezaposlenim licima koja su prošla proces obuke.
5. potpiše Ugovor o radu sa najmanje[[4]](#footnote-4) jednim obučenim nezaposlenim lice na period od 8. novembra 2022. do 8. maja 2023. godine. Navedeni period predstavlja minimalno trajanja pomenutog Ugovora o radu.
6. ukoliko ovim grantom nabavi opremu, istu čuva sa pažnjom dobrog privrednika i ne smije otuđiti u trajanju od 5 godina od dana završetka projekta, tj. do 8. novembra 2027. godine.
7. **KRITERIJUMI PRIHVATLJIVOSTI**

Prilikom podnošenja prijave na Javni konkus, neophodno je da aplikant ispuni sljedeće kriterijume:

1. da je mladi preduzetnik do 35 godina storosti;
2. da je registrovan kao mikro, malo ili srednje preduzeće u jednoj od manje razvijenih opština ili obavljaju poslovnu aktivnost (ima otvorenu kancelariju, područno odjeljenje, filijalu) u jednoj od manje razvijenih opština;
3. da je registrovan najmanje 6 mjeseci prije objavljivanja Javnog konkursa.

Ukoliko jedan od navedenih kriterijuma nije ispunjen, podnijeta prijava se neće uzeti u dalje razmatranje.

1. **PRIHVATLJIVI TROŠKOVI**

Sredstva granta mogu biti usmjerena na:

* 1. kupovinu opreme za obuku i rad;
  2. kupovinu materijala za obuku i rad;
  3. nadoknade za interne i eksterne predavače;[[5]](#footnote-5)
  4. nadoknadu za nezaposlena lica koja će pohađati obuku.

**NAPOMENE:**

1. Maksimalni iznos za kupovinu opreme i materijala je 50% od ukupnog iznosa granta;
2. Potrebno je dostavi profakturu/ponudu za opremu i materijale koji se planiraju nabaviti;
3. Iznos nadoknade za obuku jednog nezaposlenog lica je definisana Javnim konkursom u bruto iznosu od 280,00 eura.
4. **TRAJANJE PROJEKTA**

Projekat se realizuje u trajanju od 12. mjeseci, počev od 8. novembra 2021. do 8. novembra 2022. godine.

Potpisivanje Ugovora o grantiranju realizovaće se krajem aprila 2022. godine.

Po završetku projekta 8. novembra 2022. godine, mladi preduzetnik je u obavezi da potpiše Ugovor o radu sa najmanje jednim obučenim nezaposlenim licem na period od 8. novembra 2022. do 8. maja 2023. godine. Navedeni datum predstavlja minimalno trajanja pomenutog Ugovora o radu.

1. **PRIJAVA NA KONKURS**

Rok za dostavljanje prijava je **23. mart 2022. godine.**

Prijava sa pratećom dokumentacijom dostavlja se u 3 štampane i elektronskoj verziji na CD-u/USB-u, u zatvorenoj i zapečaćenoj koverti sa napomenom “Javni konkurs za dodjelu bespovratnih sredstva za zapošljavanje u manje razvijenim opštinama” na adresu “Institut za preduzetništvo i ekonomski razvoj, Kralja Nikole 27a/4, Biznis Centar „Čelebić“, 81000 Podgorica“.

Mladi preduzetnici koji planiraju da dostave prijavu moraju priložiti sledećadokumenta za popunjavanje:

1. Dodatak A - Prijava za dodjelu granta;
2. Dodatak B - Plan realizacije obuke;
3. Dodatak C - Plan budžeta;
4. Dodatak D - Izjava podnosioca prijave;
5. Dodatak E - Izjava podnosioca prijave;
6. Dodatak F - Kontrolna lista.

Takođe, moraju priložiti sljedeća dopunska dokumenta:

1. Izvod iz Centralnog registra privrednih subjekata ne stariji od 30 dana od dana objave konkursa;
2. Kopiju lične karte vlasnika biznisa;
3. Potvrdu Uprave prihoda i carina o urednom izmirivanju poreza i doprinosa ne stariju od 30 dana od dana objave konkursa;
4. Bilans stanja i Bilans uspjeha za 2021. i 2020. godinu;
5. Dokaz da obavljaju poslovnu aktivnost u jednoj od manje razvijenih opština[[6]](#footnote-6).

Prijave koje ne budu dostavljene u predviđenom roku, ručno napisane, kao i administrativno nepotpune, neće biti razmatrane.

1. **PROCES EVALUACIJE**

Javni konkurs o dodjeli bespovratnih sredstava u manje razvijenim opštinama zatvara se **23. marta u 16:00h.** Po zatvaranju Javnog konkursa, procesu otvaranja i vrednovanja pristiglih prijava pristupiće angažovani tim kompetentnih evaluatora, po unaprijed definisanim kriterijumima.

Odluka o dodjeli granta za zapošljavanje u manje razvijenim opštinama biće donijeta u roku od 15 dana od dana zatvaranja Javnog konkursa. Odluka se dostavlja učesnicima konkursa i objavljuje na web sajtovima www.iper.org.me i www.umpcg.me. Odlukom o dodjeli granta biće obuhvaćeno najmanje 15 mladih preduzetnika.

U roku od 10 dana od dana donošenja Odluke, potpisaće se Ugovor o grantiranju sa dobitnicima granta u kojim se uređuju međusobna prava i obaveze, način korišćenja sredstava, izvještavanje i nadzor nad realizacijom dodijeljenog granta.

Za evaluaciju pristiglih prijava usvojena je sljedeća skala:

|  |  |
| --- | --- |
| **NAZIV KRITERIJUMA** | **BODOVI** |
| **1. Ocjena finansijskog poslovanja u posljednje dvije godine** | **15** |
| 1.1. Uspješnost poslovanja | 15 |
| **2. Rapoloživi resursi** | **10** |
| * 1. Da li podnosilac prijave ima potebne kapacitete upravljanja? (osoblje, opremu i prostorije) | 10 |
| 1. **Broj obučenih i novozaposlenih radnika** | **28** |
| * 1. Koliko će poslodavac obučiti nezaposlenih lica tokom trajanja projekta? | 7 |
| * 1. Koliko će poslodavac zaposliti obučenih radnika po završetu projekta? | 8 |
| * 1. Da li poslodavac planira potpisivanje Ugovora o radu sa nezaposlenim licem/ima na duže od 8. maja 2023. godine? | 7 |
| * 1. Da li poslodavac u svom timu već ima zaposlena lica koja pripadaju ranjivim/teže zapošljivim kategorijama? | 3 |
| * 1. Da li poslodavac planira kroz grant da zaposli lica koja pripadaju ranjivim/teže zapošljivim kategorijama? | 3 |
| 1. **Plan realizacije obuke** | **21** |
| * 1. Da li je plan obuke detaljno razrađen u Obrascu B\_Plan realizacije obuke? | 7 |
| * 1. Usklađenost obuke sa djelatnošću u kojoj se zapošljava. | 7 |
| * 1. Objektivnost ishoda realizovane obuke. | 7 |
| 1. **Budžet** | **21** |
| 5.1. Da li je budžet ispravno popunjen u ObrascuC\_Bužet, i kreiran u skladu sa pravilma Javnog konkursa? | 7 |
| 5.2. Usklađenost budžeta sa ciljevima razvoja preduzeća. | 7 |
| 5.3. Usklađenost budžeta sa djelatnošću u kojoj se vrši zapošljavanje. | 7 |
| 1. **Dodatni kriterijum** | **5** |
| 6.1. Da li je podnosilac prijave žena preduzetnica? | 5 |
| **UKUPNO** | **100** |

1. Izrazi koji se u ovom dokumentu koriste za poslodavce u muškom rodu podrazumijevaju iste izraze u ženskom rodu. [↑](#footnote-ref-1)
2. Datum završetka projekta je 8. novembar 2022. godine. [↑](#footnote-ref-2)
3. Aplikanti nemaju mogućnost ko-finansiranja za podnijetu prijavu, tj. ovim Javnim konkursom obezbijeđeno im je 100% finansijske podrške. [↑](#footnote-ref-3)
4. Poslodavac je u obavezi da zaposli minimum jedno obučeno nezaposleno lice, što znači da je u mogućnosti da zaposli i više od jednog obučenog nezaposlena lica (npr. ukoliko obučava 4 nezaposlena lica, on je u obavezi da zaposli 2, ali može da zaposli i 3 ili 4 nezaposlena lica). [↑](#footnote-ref-4)
5. Predavač može biti i zaposleni koji je kompetentan za pružanje obuke nezaposlenom licu. [↑](#footnote-ref-5)
6. Ovaj dokaz dostavlja samo mladi preduzetnik koji je registovan u opštini koja nije manje razvijana, a obavlja poslovnu aktivnost u jednoj od manje razvijenih opština. U dokazu je potrebno da stoji datum od kada mladi preduzetnik obavlja poslovnu aktivnost u manje razvijenoj opštini za koju aplicira. [↑](#footnote-ref-6)